BMW X5
**BMW X5** sa vyrába od roku 1999 nemeckou automobilovou spoločnosťou BMW – Bayerische Motoren Werke AG. Séria automobilov BMW X5 prechádzala dvoma generáciami. Prvá generácia – E53 sa vyrábala v rokoch 1999 – 2006, druhá generácia – E70 začala výrobu BMW X5 v roku 2006.

Prvá generácia BMW X5
---------------------

BMW X5 4.4 V8 prvej generácie
Výroba prvej generácie BMW X5 odštartovala v USA. Vyrábať v Nemecku sa začal v roku 2000. O tri roky neskôr, prešiel BMW X5 zmenou dizajnu hlavne v hmlovkách, svetlometoch, maske chladiča a kapote. Výkon motora sa zvýšil na 160 kW. Pridaná bola 6 – stupňová prevodovka a detailne prepracovaný systém pohonu zadných kolies.
Výhody automobilu tvorí vysoká kvalita a stabilita prednej masky, komfort, účinný brzdový systém (ocenený i štyrmi hviezdičkami v Euro NCAP crash testoch), dobrá trakcia a veľká palivová nádrž. Ale vysoká hmotnosť, malý úložný priestor a vysoká spotreba paliva, zaostávajú za prednosťami tohto vozidla.

### Typy motorov

#### Benzínové

* Model 3.0i s výkonom 170 kW a maximálnou rýchlosťou 202 km/h
* Model 4.4i s výkonom 210 kW a 235 kW, a maximálnou rýchlosťou 206 a 210 km/h
* Model 4.6i s výkonom 255 kW a maximálnou rýchlosťou 240 km/h
* Model 4.8i s výkonom 265 kW a maximálnou rýchlosťou 265 km/h

#### Dieselové

* Model 3.0d s s výkonom motora 160 kW a maximálnou rýchlosťou 210 km/h

Druhá generácia BMW X5
----------------------

BMW X5
Druhá generácia predstavená na autosalóne v Paríži v roku 2006, nahradila pôvodnú prvú generáciu verzie X5. BMW druhej generácie spustilo výrobu v meste Spartanburg v Južnej Karolíne. Na americký trh sa nová X5 dostala koncom roku 2006. Na európsky trh prišla v marci 2007.
Automobil sa vyznačuje vynikajúcimi jazdnými vlastnosťami, a priestorovým riešením zadných sedadiel. Facelift v roku 2010 priniesol zmenu svetlometov a novú LED optiku na parkovacích svetlách. 

### Typy motorov

#### Benzínové

* Model xDrive30i s výkonom 200 kW a maximálnou rýchlosťou 210 km/h
* Model xDrive35i s výkonom 225 kW a maximálnou rýchlosťou 240 km/h
* Model xDrive48i s výkonom 261 kW a maximálnou rýchlosťou 240 km/h
* Model xDrive50i s výkonom 300 kW a maximálnou rýchlosťou 250 km/h
* Model X5 M s výkonom 408 kW a maximálnou rýchlosťou 250 km/h
* Naftový model xDrive30d s výkonom 178kW

BMW X5 M
--------

BMW X5 M
**BMW X5 M** vyrábané nemeckým automobilovým výrobcom BMW je športový SUV, na trhu dostupný od roku 2009
Prednosťami vozidla sa stali rozšírené blatníky, priestranný interiér, predný nárazník s veľkými nasávacími otvormi a silná vydutá kapota, ktoré zaručujú komfortnú a bezpečnú jazdu. Precíznosťou sa stal tvar písmena V ťahajúci sa od prednej kapoty cez nárazník, čo opticky znižuje ťažisko vozidla a dopĺňa celkový športový vzhľad vozidla. BMW X5 má zabudovaný V8 motor so zdvihovým objemom 4 395 cm³ a celkovým výkonom 408 kW. Silná a odolne postavená karoséria chráni posádku auta pri náraze. Okrem šiestich airbagov obsahuje výbava vozidla i aktívne opierky hlavy určené pre predné sedadlá.

Referencie
----------

* slovenské stránky o automobiloch BMW - BMW X5
* Slovenský portál o automobiloch BMW - BMW X5 M
* oficiálne stránky slovenského predajcu automobilov BMW

| BMW 1980–súčasnosť |
| --- |
| **Typ** | **Séria** | 1980- | 1990- | 2000- | 2010- |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 |
| Nižšia stredná trieda | 3 Compact |  |  | E36/5 | E46/5 |  |  |
| rad 1 |  |  |  | E81 / E82 / E87 / E88 | F20 |
| Stredná trieda | rad 3 | E21 | E30 | E36 | E46 | E90 / E91 / E92 / E93 | F30 |
| Vyššia stredná trieda | rad 5 | E12 | E28 | E34 | E39 | E60 / E61 | F10 / F11 |
| Coupé | rad 6 | E24 |  |  | E63 / E64 | F12 / F13 |
| Luxusné | rad 7 | E23 | E32 | E38 | E65 / E66 / E67 / E68 | F01 / F02 / F03 / F04 |
| Roadster | rad Z |  | E30 (Z1) |  | E36/7 & E36/8 (Z3) | E85 / E86 (Z4) | E89 (Z4) |
| Superšport/GT |  | E26 (M1) |  | E31 (8 series) | E52 (Z8) |  |  |
| SUV | X1 |  |  |  | E84 |
| X3 |  |  |  | E83 | F25 |
| X5 |  |  | E53 | E70 |
| X6 |  |  |  | E71 / E72 |
| PAS | 5 GT |  |  |  | F07 |